CELEX: 32004R1486
Language: hu
Date: 2004-08-20 00:00:00
Title: A Bizottság 1486/2004/EK rendelete (2004. augusztus 20.) az egyes elnevezéseknek az «Oltalom alatt álló eredetmegjelölések és földrajzi jelzések nyilvántartása» elnevezésű nyilvántartásba való bejegyzéséről szóló 2400/96/EK tanácsi rendelet mellékletének kiegészítéséről (Farinheira de Estremoz e Borba, Domfront, Kiwi Latina, Valle del Belice és Noix du Périgord)

21.8.2004   
            
            
               HU
            
            
               Az Európai Unió Hivatalos Lapja
            
            
               L 273/9
            
         
      A BIZOTTSÁG 1486/2004/EK RENDELETE
   
   (2004. augusztus 20.)
   az egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK tanácsi rendelet mellékletének kiegészítéséről (Farinheira de Estremoz e Borba, Domfront, Kiwi Latina, Valle del Belice és Noix du Périgord)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
   mivel:
   
               (1)
            
            
               A 2081/92/EGK rendelet 5. cikkével összhangban Portugália „Farinheira de Estremoz e Borba” elnevezéssel földrajzi jelzésként történő bejegyzésére vonatkozó kérelmet továbbított a Bizottsághoz, Olaszország „Kiwi Latina” elnevezéssel földrajzi jelzésként történő bejegyzésére és „Valle del Belice” elnevezéssel eredetmegjelölésként történő bejegyzésére vonatkozó kérelmet továbbított a Bizottsághoz és Franciaország „Domfront” és „Noix du Périgord” elnevezéssel eredetmegjelölésként történő bejegyzésére vonatkozó kérelmet továbbított a Bizottsághoz.
            
         
               (2)
            
            
               Az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot.
            
         
               (3)
            
            
               A jelen rendelet mellékletében szereplő elnevezéseknek az Európai Unió Hivatalos Lapjában való közzétételét követően (2) a 2081/92/EGK rendelet 7. cikke alapján nem érkezett tiltakozás a Bizottsághoz.
            
         
               (4)
            
            
               Következésképpen ezt az öt elnevezést be kell jegyezni az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba, és ezáltal ezek a Közösség egész területén földrajzi jelzésként vagy eredetmegjelölésként oltalmat élveznek.
            
         
               (5)
            
            
               A 2400/96/EK bizottsági rendelet (3) melléklete a jelen rendelet mellékletével egészül ki,
            
         ELFOGADTA EZT A RENDELETET:
   1. cikk
   A 2400/96/EK rendelet melléklete kiegészül a jelen rendelet mellékletében szereplő öt darab elnevezéssel, és ezeket az elnevezéseket mint oltalom alatt álló földrajzi jelzéseket (OFJ) vagy eredetmegjelöléseket (OEM) bejegyzik a 2081/92/EGK rendelet 6. cikkének (3) bekezdésében előírt „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. augusztus 20-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 208., 1992.7.24., 1. o. A legutóbb az 1215/2004/EK rendelettel (HL L 232., 2004.7.1., 21. o.) módosított rendelet.
   
      (2)  HL C 168., 2002.7.13., 10. o. (Farinheira de Estremoz e Borba).
   
      HL C 261., 2003.10.30., 6. o. (Domfront).
   
      HL C 262., 2003.10.31., 7. o. (Kiwi Latina).
   
      HL C 277., 2003.11.18., 9. o. (Valle del Belice).
   
      HL C 277., 2003.11.18., 12. o. (Noix du Périgord).
   
      (3)  HL 327., 1996.12.18., 11. o. A legutóbb az 1258/2004/EK rendelettel (HL L 239, 2004.7.9., 5. o.) módosított rendelet.
   
      MELLÉKLET
      AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK
      Hústermékek (főtt, sózott, füstölt stb.):
      
                   
               
               
                  PORTUGÁLIA:
                  Farinheira de Estremoz e Borba (OFJ)
               
            Egyéb, az I. mellékletben szereplő termékek (fűszerek stb.):
      
                   
               
               
                  FRANCIAORSZÁG
                  Domfront (OEM)
               
            Zsiradékok (vaj, margarin, olajok stb.)
      
                   
               
               
                  OLASZORSZÁG
                  Valle del Belice (OEM)
               
            Gyümölcsök, zöldségek, gabonafélék természetes vagy feldolgozott állapotban
      
                   
               
               
                  OLASZORSZÁG
                  Kiwi Latina (OFJ)
               
            
                   
               
               
                  FRANCIAORSZÁG
                  Noix du Périgord (OEM)